 Na WINNIE ONYANDO POLISI wamewarushia vitoa machozi baadhi ya viongozi wa Muungano wa Azimio La Umoja One wa Kenya waliofika katika afisi za Rais William Ruto kuwasilisha matakwa yao kwa serikali tawala. Wakiongozwa na Seneta wa Nairobi Edwin Sifuna, viongozi hao walifika langoni mwa jengo la afisi hiyo kwa amani na kuzungumza na maafisa waliokuwa wakilinda eneo hilo wakiwataka watume mtu kupokea ombi lao na kuliwasilisha kwa mamlaka husika. “Tumekuja kuwasilisha matakwa yetu kama wanaazimio kwa mamlaka husika. Ikiwa kuna mtu ambaye angeweza kuipokea basi tunaomba afanye hivyo,” akasema Seneta Sifuna. Hata hivyo, dakika chache baadaye, viongozi hao walifurushwa kwa kurushiwa gesi ya vitoa machozi na kuwatawanywa. Ilikuwa hali ya mguu niponye, kila mmoja akilazimika kuingia kwenye gari lake. Sifuna alilaani kitendo hicho akidai walienda katika jengo hilo kwa amani ila wakavurugwa na polisi. Kadhalika, alidai kuwa serikali ya Kenya Kwanza na maafisa wa polisi ni waoga.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  